Okresná prokuratúra Banská Bystrica 
Partizánska cesta 1, 975 63 Banská Bystrica 1

Číslo: 1 Pv 59/14/6601	Banská Bystrica, 21.09.2015 
EEČ : 2-45-182-2015

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 204/2013 Zbierky zákonov 

Rozhodol: 	prokurátorka Okresnej prokuratúry Banská Bystrica

Podľa § 217 odsek 1 Trestného poriadku vyslovujem, že obvinený:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX XXXXX
	väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 204/2013 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 30.5.2014 spisová značka XXXXX ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia $217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 12.12.2013 v čase o 19.25h v Banskej Bystrici, na ul. 29. augusta číslo 63,  v obchodnom dome Kaufland, vzal 2 ks kondenzovaného mlieka zn. Salko v celkovej hodnote 4,18 Eur a to tým spôsobom, že si tovar vložil pod bundu, ktorú mal oblečenú a prešiel zónou pokladne bez zaplatenia, čím pre spoločnosť Kaufland Slovenská republika, v. o. s. so sídlom v Bratislave, spôsobil škodu odcudzením vecí vo výške 4,18 Eur, pričom tohto konania sa dopustil napriek tomu, že bol dňa 07.03.2013 rozhodnutím Obvodného úradu v Banskej Bystrici, Odboru všeobecnej vnútornej správy postihnutý za spáchanie priestupku proti majetku podľa § 50 ods. 1 Zákona číslo 372/1990Zb. o priestupkoch v znení neskorších predpisov v konaní pod sp. zn. XXXXX ktoré nadobudlo právoplatnosť dňa 09.04.2013 pokutou vo výške 50 Eur.    

Uznesením prokurátora Okresnej prokuratúry XXXXX zo dňa 30.5.2014, spisová značka 1 Pv 59/14/6601 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	12 mesiacov
 
Odôvodnenie: 
Uznesením prokurátorky Okresnej prokuratúry v Banskej Bystrici sp. zn. XXXXX zo dňa 30.05.2014 bolo podľa § 216 ods. 1 Trestného poriadku podmienečne zastavené trestné stíhanie obvineného XXXXX, nar. XXXXX XXXXX trvale bytom XXXXX, XXXXX,  pre prečin krádeže podľa ustanovenia § 212 ods. 2 písm. f/ Trestného zákona, ktorého sa dopustil na tom skutkovom základe, že dňa 12.12.2013 v čase o 19.25h v Banskej Bystrici, na ul. 29. augusta číslo 63,  v obchodnom dome Kaufland, vzal 2 ks kondenzovaného mlieka zn. Salko v celkovej hodnote 4,18 Eur a to tým spôsobom, že si tovar vložil pod bundu, ktorú mal oblečenú a prešiel zónou pokladne bez zaplatenia, čím pre spoločnosť Kaufland Slovenská republika, v. o. s. so sídlom v Bratislave, spôsobil škodu odcudzením vecí vo výške 4,18 Eur, pričom tohto konania sa dopustil napriek tomu, že bol dňa 07.03.2013 rozhodnutím Obvodného úradu v Banskej Bystrici, Odboru všeobecnej vnútornej správy postihnutý za spáchanie priestupku proti majetku podľa § 50 ods. 1 Zákona číslo 372/1990Zb. o priestupkoch v znení neskorších predpisov v konaní pod sp. zn. XXXXX ktoré nadobudlo právoplatnosť dňa 09.04.2013 pokutou vo výške 50 Eur.

	Podľa § 216 ods. 2 Trestného poriadku bola obvinenému XXXXX určená skúšobná doba v trvaní 12 (dvanásť) mesiacov. Skúšobná doba začala plynúť dňa 2.7.2014 a uplynula dňom 2.7.2015.

Po uplynutí skúšobnej doby bolo zistené, že počas jej plynutia obvinený viedol riadny život, počas plynutia skúšobnej doby nespáchal žiaden skutok, ktorý by napĺňal zákonné znaky skutkovej podstaty trestného činu alebo priestupku, ani nebol právoplatne odsúdený.

	Na základe uvedených skutočností je možné vyvodiť záver, že samotné trestné stíhanie obvineného XXXXX postačilo na jeho prevýchovu, preto bolo potrebné rozhodnúť tak, ako je uvedené vo výrokovej časti tohto uznesenia.   
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	JUDr. Lea Kostiviarová 
	 prokurátorka